|  |
| --- |
| Haapsalu Noorte Huvikeskus |
| Arengukava 2023-2026 |
|  |



**Sisukord**

[1. SISSEJUHATUS 3](#_Toc527291323)

[2. OLUKORD 3](#_Toc527291324)

[3. ARENGUVAJADUSED 5](#_Toc527291325)

[4. MISSIOON 6](#_Toc527291326)

[5. VISIOON 6](#_Toc527291327)

[6. STRATEEGILISED EESMÄRGID 6](#_Toc527291328)

[7. TEGEVUSKAVA 8](#_Toc527291329)

[8. ARENGUKAVA UUENDAMINE 10](#_Toc527291330)

## SISSEJUHATUS

Haapsalu Noorte Huvikeskuse arengukava on dokument, mis määrab ära asutuse põhisuunad ja arenguvaldkonnad, tegevuskava ning arengukava uuendamise korra.

Arengukava koostamisel on aluseks võetud Haapsalu linna arengukava 2018-2028, Eesti noortevaldkonna arengukava 2021-2035, noortekeskuste hea tava, noorsootöö seadust, huvikooli seadust ja huviharidusstandardi, Haapsalu Noorte Huvikeskuse põhimäärust, Haapsalu noorsootöö kvaliteedi hindamise tulemusi, töötajate, lastevanemate ja avalikkuse ettepanekuid.

Arengukava viiakse ellu koostöös töötajate, õpilaste, noorte, kogukonna ja Haapsalu linnavalitsusega.

## OLUKORD

Haapsalu Noorte Huvikeskus on munitsipaalhuvikool, millel on kaks põhisuunda:

* pakkuda noortele õppekava alusel huviharidust;
* korraldada avatud noorsootööd läbi noortekeskuste.

Huvikeskuse tegevuse eesmärk on luua lastele ja noortele täiendavaid võimalusi vaba aja sisustamiseks, loometegevuseks, teadmiste, oskuste ja vilumuste omandamiseks ning isiksuse arendamiseks.

Huvikeskuse juriidiline aadress on Wiedemanni 4, 90503, Haapsalu. Noortekeskused asuvad lisaks Haapsalu sotsiaalmajas (Kastani 7, Haapsalu), Panga spordihoones (Panga tee 1) ning aadressil Toome 4-2, Jõõdre küla, Haapsalu linn. Huviringid tegutsevad nii huvikeskuses, Haapsalu Põhikooli võimlas, Wiedemanni spordihoones, Haapsalu Kultuurikeskuses kui ka rulapargis ja linnaruumis.

Haapsalu Noorte Huvikeskus alustas tegevust 1949. aastal Haapsalu Pioneeride Maja nime all. Asutus on kandud ka Haapsalu Lastekeskuse nime, kuid nimest sõltumata on ta sisult olnud linna ja ümbruskonna lastele huvitegevuse paigaks. Huvikeskuse sünniajaks loetakse septembrit 1949 a.

Huvikeskuse hoone on vana kreisivalitsuse maja (18. sajand) ja asub Haapsalu vanalinna muinsuskaitsealal. Erinevate haldajate ajal on hoones tehtud mitmeid renoveerimistöid lähtuvalt vajadustest ja võimalustest. Seetõttu on hoone interjöör ning kommunikatsioonid amortiseerunud. Küll aga on hoone välisfassaad korrastatud ja saavutanud oma ajaloolise omapära. Hoones on 7 klassiruumi, automudelismi ringrada, kaks saali köök ja noortekeskuse ruumid. Haapsalu Noorte Huvikeskuse hoone kõrval asuva Haapsalu Linna Algkooli õpilaste arv on viimase viie aasta jooksul oluliselt kasvanud ning samas on kasvanud ka hariduslike erivajadustega lastele sobiva õpikeskkonna vajadus. Õppetöö paremaks korraldamiseks kasutab algkool huvikeskuse kolme ruumi, mis takistab omakorda huviringide koondumist oma majja.

Huvikeskuses töötab 2022. a septembri seisuga 25 töötajat, neist 12 õpetajat, 8 noorsootöötajat, 1 klaverisaatja, 1 majahoidja, 1 koristaja, 1 juhiabi ja 1 direktor.

#### 2.1 Huviharidus

Huviringide tegevuses osaleb kokku ca 220 noort nii Haapsalu linnast kui ümbruskonna omavalitsustest (oktoober 2022 andmed).

Noorel on võimalus valida 11 erineva õppekava alusel toimiva huviringi vahel.

• **Spordi valdkond:** võimlemisring „Kirke“, enesekaitse, rularing.

• **Tehnika valdkond:** juhtraja automudelism, tütarlaste käsitööring.

• **Muusika ja kunsti valdkond:** Väikelaste laul ja tants, kunstiring, kaasaegse kunsti stuudio, pilliring Džembe, kunstiring 6-7 aastastele.

• **Üldkultuuri valdkond:** loovus- ja draamaring, loovtants.

Haapsalu Noorte Huvikeskuse eripäraks teiste Haapsalu huvihariduskoolide seas on tegelemine noore üldiste pädevuste ja isiksuse arendamisega võimalikult laiapõhjaliselt.

Haapsalus on mitmekesised võimalused eri huvialade harrastamiseks. Siiani on kõige nõrgemad teadus-, loodus-, tehnika- ja IKT-teemaline huviharidus. Seda tingib juhendajate ja tehnilise baasi puudus.

Huvihariduse võimaluste ja selle raames toimuvate ürituste hulk on suur. Probleemiks on huvialase info killustatus.

#### 2.2 Avatud noorsootöö

Asutus haldab nelja noortekeskust, mis asuvad linna erinevates piirkondades. Alates septembrist 2018 on noortekeskused avatud igale noorele 5 päeva nädalas:

Wiedemanni avatud noortekeskus, avatud E-R 13-19

Kastani avatud noortekeskus, avatud T-L 16-21

Jõõdre noortetuba, avatud E-N 13-17, R 15-19

Panga noortekeskus, avatud E-N 13-19, R 12-17

Avatud noortekeskused on avatud kõigile 7–26-aastastele noortele, seadmata tingimusi nende oskustele, võimetele, teadmistele ja rahalistele võimalustele. Noortekeskused loovad noortele võimalusi huvitavateks ja arendavateks tegevuseks. Igapäevaselt on noortel võimalik osaleda arendavates aktiivsetes tegevustes: lauamängud, lauajalgpall, lauatennis jne. Avatud noortekeskused toetavad noorte omaalgatust ning kaasavad noori aktiivselt tegevuste algatamisse ja läbiviimisesse. Noortekeskused toetavad noorte omavahelist suhtlemist, pakuvad võimalusi mitteformaalseks ja formaalseks õppimiseks. Noortekeskused planeerivad ja teostavad projekte ja programme noortele ning osalevad koostöös noortega linnaüleste noorte sündmuste korraldamises ning kohalikes ja rahvusvahelistes projektides.

Noorte tööhõivevalmiduse suurendamiseks korraldatakse linnas igal suvel töölaagrit, kus saab tööd ligikaudu 80 noort. Noori juhendavad kvalifitseeritud noorsootöötajad.

Noori toetavad ja nõustavad nende tegevustes noorsootöötajad. 2022. a seisuga on keskmine külastatavus päevas - Kastanis 60, Wiedemannis 50, Pangal 30, Jõõdres 5 (andmed logiraamat).

## ARENGUVAJADUSED

Analüüsides eelmise arengukava täitmist, noortekeskuste tegevuskavade kokkuvõtteid, statistikat, ühiskonna üldisi arengusuundi ning erinevatel aruteludel kõlanud mõtteid ja ettepanekuid joonistuvad välja asutuse arenguvajadused, millest omakorda tulenevad asutuse missioon, visioon ja strateegilised eesmärgid.

Haapsalu Noorte Huvikeskuse eksisteerimise peamine tuum on noor ja tema areng. Viimastel aastatel on ühiskonnas märgatavalt suurenenud (haridusliku) erivajadustega õpilaste arv, mida näitab lisaks statistikale ka asutuse töötajate kogemus. Erilisi ja erinevate vajadustega lapsi on nii huviringides kui ka avatud noortekeskustes. Lisandunud on erinevad sotsiaalsed probleemid (nt küberkiusamine, nutisõltuvus), muutunud on tehnika kasutamise võimalused, soovid ja oskused, rohkem on näha vaimse tervise probleeme noorte seas. Noorsootöötajate ja huviharidusõpetajate valmisolek eelpooltoodud probleemidega tegelemiseks nõuab töötajatelt erioskusi ja –teadmisi. Oluline on pidev arendamine, valmisolek ja ajaga kaasas käimine.

Avatud multikultuurses maailmas jõuavad erinevad mõjurid kiiresti laste ja noorteni. Nii muutuvad noorte huvid ja väärtushinnangud mitmekihilisemaks ja pluraalsemaks. Seda kõike tuleb nii huviringe ja avatud noorsootööd planeerides ja ellu viies arvestada. Üle tuleb vaadata õppekavad, lisada ja vajadusel lõpetada huviringe, avatud noorsootöös tuleb rohkem noori kaasata, pakkuda erinevaid tegevusi. Noorte hakkamasaamine elus ning ühiskonnas täisväärtuslikuks kodanikeks olemine ja põhiväärtuste õpetamine on elukestvad ülesanded, millega tuleb tegeleda ettevaatavalt, olukordi ja inimesi arvestades ning ühtseid põhimõtteid jälgides. Selleks omakorda on vajalik töötajate pädevuste tõstmine, uuringute ja analüüside läbiviimine, koostöö vanemate, erinevate organisatsioonide ja kogukonnaga.

Noori ümbritsevat keskkonda ei saa kuidagi alahinnata. Eelkõige on oluline inimkeskkond. Huvikeskuse personal ja kogu organisatsioon saab töötada noorte arengu nimel olles ise turvalises (töö)keskkonnas. Seda nii kollegiaalselt, professionaalselt kui ka materiaalselt (palk, infrastruktuurid jms). Organisatsiooni arendamine ühtselt toimivaks võrgustikuks on sama oluline kui töötajate pädevuste tõstmine ning infrastruktuuri ja tegevuskeskkonna parendamine. Füüsilise taristu probleemid on eelkõige kapitaalset remonti vajav hoone ning huviringide erinevad töökeskkonnad. Huviringide koondumine ühtsesse hoonesse annaks mitte ainult paremad füüsilised töötingimused vaid ka looks organisatsioonis ühisema hingamise. Õppe- ja tegevusvahendid peavad olema kaasaegsed, et oleks kaasaegsele noorele võimalik pakkuda arenguvõimalusi.

Organisatsioon osaleb erinevates (koostöö)võrgustikes, mida omavahel seob kommunikatsioon. Infoajastul ei saa alahinnata info liikumise võimu ja mõju. Organisatsiooni kuvand peab peegeldama parimal moel organisatsiooni ning selle saadikud on nii töötajad kui noored. Kuulumine erinevatesse katusorganisatsioonidesse, samuti osalemine partnerina erinevates koostöögruppides annab organisatsioonile rohkem võimalusi oma eesmärke paremini ellu viia. Avatus loob võimalusi. Nii on muutunud järjest olulisemaks sotsiaalmeedia ning nutikas noorsootöö. Huvihariduse võimaluste info koondamine ning lihtsamalt ent tõhusamalt haldamine on oluline arenduseesmärk.

## MISSIOON

Kujundada ja arendada noori mitmekülgselt ning aidata neil saada elus hästi toimetulevateks inimesteks (kodanikuks, indiviidiks, isiksuseks)

## VISIOON

Kaasaegses, turvalises ja arengut toetavas keskkonnas tagab ja pakub Huvikeskus noortele mitmekülgset eneseteostuse võimaldamist ning erinevate oskuste omandamist läbi huviringide lõimumise ja koostöö.

## STRATEEGILISED EESMÄRGID

Visioonist lähtuvalt ning võttes arvesse töötajate ning noorte ettepanekuid, sõnastati neli peamist strateegilist eesmärki:

1. **NOORE ARENG**. Haapsalu Noorte Huvikeskuse keskne fookus on noore inimese üldiste pädevuste ja isiksuse arendamine, eneseteostusvõimaluste ja osaluse pakkumine.
2. **ORGANISATSIOON, MEESKOND.** Huvikeskuses on professionaalsed ja motiveeritud töötajad, kes pakuvad kvaliteetset huviharidust ja noorsootööteenuseid.
3. **KESKKOND**. Huvikeskuse keskkond on inspireeriv, kaasaegne, kvaliteetne ning mitmekülgne.
4. **VÕRGUSTIK, INFO, KOMMUNIKATSIOON**. Haapsalu Noorte Huvikeskus on nähtav ja arvestatav koostööpartner erinevatele organisatsioonidele ja huvigruppidele.

## TEGEVUSKAVA

|  |  |  |  |  |  |
| --- | --- | --- | --- | --- | --- |
| ***5.1 NOORE ARENG*** | **2023** | **2024** | **2025** | **2026** | **VASTUTUS, KOOSTÖÖ** |
| **Haapsalu Noorte Huvikeskuse keskne fookus on noore inimese üldiste pädevuste ja isiksuse arendamine, eneseteostusvõimaluste ja osaluse pakkumine.** |   |   |   |   |   |
| Mitmekülgse huvitegevuse ning kvaliteetse avatud noorsootöö pakkumine. Distants noorsootöö, individuaal, veebinoortekas, mobiilne noorsootöö, noorteinfo jagamine | x | x | x | x | HNHK |
| Ennetustegevus läbi erinevate programmide ja projektide | x | x | x | x | HNHK |
| Noorte omaalgatuse suunamine, toetamine ja motiveerimine noorte huvidest lähtuvalt | x | x | x | x | Noorsootöötajad huviringide juhendajad, direktor |
| Noorte kaasamine huvikeskuse tegevuste algatamisesse, planeerimisse, arendamisesse, otsuste tegemisse ja õppeprotsessi parendustegevusse vabatahtlikkuse alusel | x | x | x | x | Noorsootöötajad huviringide juhid, direktor |
| Noorte huvide ja vajaduste pidev kaardistamine ja uuringute läbiviimine, statistiliste andmete kogumine |   | x |   | x | HNHK, HLV (kvaliteedi hindamine) |
| Noorte järjepidev tunnustamine. | x | x | x | x | Noorsootöötajad huviringide juhendajad |
| Noorte töölaagrite ja õpilasmalevate korraldamine tööharjumuste kujundamiseks.  | x | x | x | x | HNHK |
| Noortelaagrite algatamine ja läbiviimine noorte huvidest ja vajadustest lähtuvalt | x | x | x | x | Noorsootöötajad huviringide juhendajad |
| Eriliste (erilist tähelepanu vajavate) vajadustega noorte märkamine ja abistamine nii noortekeskustes kui ka huviringides. Tuge vajavate noorte programmide ja projektide rakendamine (vajaduspõhine individuaalne töö noorega – nt. Tugila, PLR, TÕ konfliktivahendus). | x | x | x | x | Noorsootöötajad huviringide juhendajad |
| Võimaluste loomine uute huvialaringide tekkeks (teadus-, loodus-, tehnika- ja IKT-teemalise)Huviringide mitmekesistamine, nt teadus-, loodus-, tehnika- ja IKT-teemalise ja teiste huvihariduse võimaluste loomine. | x | x | x | x | HLV (ettepanekute tegemine), HNHK |
| Koolivaheaegadel tegevusvõimaluste mitmekesistamine noorsootöös | x | x | x | x | HNHK, HLV (koostöö) |
| Huviringide ja noortekeskuste kättesaadavuse tagamine maapiirkonna kui linna noortele.  | x | x | x | x | HNHK |
| Avatud noorsootöö kättesaadavus väljaspool noortekeskusi. | x | x | x | x | Noorsootöötajad |
| Rahvusvahelise noorsootöö edendamine noortekeskustes noorsootöös ja huvihariduses | x | x | x | x | HNHK |
| Erinevate noorteprojektide algatamine ja teostamine koos noortega | x | x | x | x | noorsootöötajad, direktor |
| Noorteinfo | x | x | x | x | Noorsootöötajad direktorHuviringi juhendajad |
| ***5.2 ORGANISATSIOON, MEESKOND*** |   |   |   |   |   |
| **Huvikeskuses on professionaalsed ja motiveeritud töötajad, kes pakuvad kvaliteetset huviharidust ja noorsootööteenuseid.** |   |   |   |   |   |
| Meeskonna järjepidev motiveerimine tulemuslikuks tööks (palk, töötingimused, lisahüved, isiklik areng, potentsiaali kasutamine jne). | x | x | x | x | direktor, HLV |
| Meeskonna pidev areng ja koolitamine. (koolitused, väljaõppe soodustamine, tagasiside andmine, arenguvestlused, perioodiline kutsekvalifikatsiooni taastõendamine /tõstmine, tunnustamine jms). | x | x | x | x | direktor, töötajad |
| Meeskonnaks kasvamine läbi ühistegevuste (koolitused, koosolekud, ühise inforuumid, koosviibimised, kogemuste vahetamine jms). | x | x | x | x | direktor, töötajad |
| Koostöövõrgustiku arendamine noortekeskuste ja huviringide vahel (sh noortekeskused omavahel, huviringid omavahel ning ka noortekeskuste koostöö huviringidega). | x | x | x | x | direktor, töötajad |
| Pädevuste tõstmine erinevate vajadustega noortele kvaliteetse huvihariduse ja noorsootöö pakkumiseks. | x | x | x | x | töötajad |
| Rahvusvahelise koostöö arendamine (vabatahtliku teenistuse rakendamine, noortevahetus programmide- ja õpirände projektide algatamine, neis osalemine ja läbiviimine nii noori vastuvõtva kui saatva organisatsioonina).  |   | x | x | x | direktor, töötajad |
| * 1. ***KESKKOND***
 |   |   |   |   |   |
| **Huvikeskuse keskkond on inspireeriv, kaasaegne, kvaliteetne ning mitmekülgne.** |   |   |   |   |   |
| Haapsalu Noorte Huvikeskuse hoone renoveerimine ja hooldus (sisetööd) |   |   | x | x | HLV (võimalustele), HNHK |
| Fassaadi hooldus |  |  x |   |   | HNHK |
| Huviringide ruumiliste võimaluste laiendamine ja kaasajastamine, õpitingimuste parandamine sõbralikuks ja turvaliseks keskkonnaks (võimalusel koondamine ühte hoonesse). | x | x  | x  | x  | HNHK |
| Avatud noortekeskuste ruumide kaasajastamine. |  x |  x | x | x | HNHK |
| Huviringide ja noortekeskuste tegevusvahendite soetamine, kaasajastamine, hooldamine ja korrashoid. | x | x | x | x | HNHK |
| Nüüdisaegsete aktiivtegevuste võimaluste mitmekesistamine õuealadel (jõulinnakud, lauatennise lauad, rulapark, seikluselemendid jms). | x |   | x |   |  HNHK |
| * 1. ***VÕRGUSTIK, INFO, KOMMUNIKATSIOON***
 |   |   |   |   |   |
| **Haapsalu Noorte Huvikeskus on nähtav ja arvestatav koostööpartner erinevatele organisatsioonidele ja huvigruppidele.** |   |   |   |   |   |
| Erinevate kaasaegsete kommunikatsioonivahendite ja –kanalite (koduleht, Facebook, Instagram, Notify jms) aktiivne ja efektiivne kasutamine. | x | x | x | x | direktor, töötajad |
| Haapsalu linna haridusteenuste haldamise süsteemi kasutamine  | x | x |  x | x | HNHK |
| Stuudiumi kasutusele võtmine | x |  |  |  | Direktor, juhendajad |
| Erinevate organisatsioonide, noortega töötajate ja sidusvaldkondade esindajate vaheline koostöö tõhustamine nii kohaliku omavalitsuse-, maakondlikul, üleriigilisel kui ka rahvusvahelisel tasandil. | x | x | x | x | direktor, töötajad |
| Inimeste kaasamise kaudu kogukonna teadlikkuse tõstmine läbi erinevate huvikeskuse poolt pakutavate tegevuste.  | x | x | x | x | direktor, töötajad |

## ARENGUKAVA UUENDAMINE

Arengukava analüüsitakse ning korrigeeritakse kord aastas. Arengukava täitmist, hindamist ja uuendamist korraldab huvikeskuse direktor.